
EELNÕU

NARVA LINNAVOLIKOGU

MÄÄRUS
Narva                                                                                          _____._____.2012. a  nr______
Narva Noorteparlamendi põhimäärus
Määrus kehtestatakse noorsootöö seaduse § 9 lõigete 2 ja 3 alusel
§ 1. Üldsätted

(1) Käesoleva põhimäärusega sätestatakse Narva Noorteparlamendi valimise kord ning tegutsemise ja toetamise alused.

(2) Narva Noorteparlament (edaspidi parlament) on noorsootöö seaduse mõistes noortevolikoguna Narva Linnavolikogu juures tegutsev Narva noortest koosnev nõuandva õigusega osaluskogu, mis esindab Narva noorte huve. 
(3) Parlamendi tegevus rajaneb demokraatia põhimõtetel, liikmete omaalgatusel ja ühistegevusel. 
(4) Parlament koosneb 31 liikmest.

(5) Narva Noorteparlamendil on oma sümboolika. 

(6) Narva Noorteparlamendi asukohaks on Narva linn, Ida-Virumaa.

(7) Parlamendi tegevust koordineerib Narva Noortekeskus.

(8) Parlament juhindub oma tegevuses riigi ja Narva linna õigusaktidest ning käesolevast põhimäärusest.
(9) Linnavolikogu konsulteerib parlamendiga linna noorsootöö kavandamisel, teostamisel ja hindamisel. Parlamendi ettepanekud on Narva Linnavolikogule ja Narva Linnavalitsusele soovitusliku iseloomuga. 

§ 2. Eesmärk ja põhitegevus
(1) Parlamendi eesmärgiks on arutada linna pädevusse kuuluvaid noori puudutavaid küsimusi ning teha nende kohta ettepanekuid Narva Linnavolikogule ja Narva Linnavalitsusele, lähtudes noorte vajadustest ja huvidest.
(2) Parlamendi põhitegevusteks on:

1) noorte aktiivne kaasamine ühiskondliku elu korraldamisse;
2) Narva linna noorte linnaelu suhtes seisukohtade väljaselgitamine ning noorte huvide demokraatlik esindamine ja kaitsmine;
3) Narva linna noortega seotud küsimuste linnaprobleemide analüüsimise ja Narva Linnavolikogu ja Narva Linnavalitsuse tasemel lahendamise abistamine; 

4) noorte kodanikualgatuse arendamine, noortes ühiskondliku elu protsessides osalusharjumuse kujundamine ning Narva linna noorte kaasamine linna oleviku ja tuleviku puudutavate küsimuste lahendamisele;
5) linnaelus osalemine ja linnas noorsootöö arendamisele kaasaaitamine;
6) õpilasesinduste ja teiste noortekogudega koostöö ja infovahetuse teostamine;
7) linna noorsootööasutuste ja Narva Noortekeskusega koostöö teostamine;
8) noorteinitsiatiivide toetamine ja noorteprojektide edasiliikumisele kaasaaitamine;
9) noorsootöö arendamise projektide initsieerimine ja noorteürituste korraldamine;
10) noortele ja noortest informatsiooni kättesaadavuse korraldamisele kaasaaitamine;
11) parlamendi tegevuse kohta informatsiooni levitamine ja selle edastamine linna asutustele ja organisatsioonidele;
12) siseriiklike ja rahvusvaheliste koostöösuhete arendamine;
13) Narva noorte maakondliku, riikliku või rahvusvahelise tasandi noorteüritustel esindamine.

§ 3. Koosseisu moodustamine
(1) Parlamendis on 31 liiget, kes on valitud 7.-11. klasside õpilaste või üliõpilaste hulgast.
(2) Parlamendi liikmed valitakse salajasel hääletamisel üks kord iga kahe aasta tagant oktoobri kuus.

(3) Parlamendi liikmed valitakse kaheks aastaks.
(4) Õpilane võib valida ja olla valitud ainult selles õppeasutuses (ehk valimisjaoskonnas), kus ta õpib.

(5) Hääletamisõigus on 7.-12. klasside õpilastel ja üliõpilastel. Hääletada tohib ainult oma õppeasutuses.

(6) Parlamendi valimiste ettevalmistamist ja läbiviimist kureerib valimiskomisjon.

(7) Valimiskomisjoni moodustab eelmise parlamendi koosseisu esimees vähemalt üks kuu enne parlamendi valimisi.

(8) Valimiskomisjoni liikmed ei tohi kandideerida parlamendisse.
(9) Parlamendi kandidaadil tuleb esitada valimiskomisjonile kandideerimisavaldus, elulookirjeldus ja motivatsioonikiri.
(10) Igale valijale antakse üks valimissedel ning valimissedeli saamisel paneb valija oma allkirja valijate nimekirjas.
(11) Parlamendi liikmete valimine toimub kogutud häälte arvu alusel.
(12) Mandaatide jaotamine toimub proportsionaalselt 7.-11. klasside õpilaste või üliõpilaste arvule igas õppeasutuses. 

(13) Parlamendil võivad olla toetajaliikmed, kellel puudub noortevolikogu istungil hääleõigus, kuid kes võivad aktiivselt kaasa lüüa noortevolikogu tegevuses.
(14) Enne parlamendi valimisi iga õppeasutus saab parlamendi valimise korra, millega sätestatakse kuidas peavad olema valimised korraldatud/läbiviidud.  
§ 4. Parlamendi juhtimine

(1) Parlamendi esindab ja selle tööd korraldab juhatus, kuhu kuuluvad esimees ja kuni kaks aseesimeest. 
(2) Parlamendi esimees ja aseesimehed valitakse parlamendi volituste ajaks salajasel hääletusel, mis toimub uue koosseisu esimesel koosolekul.

(3) Parlamendi juhib esimees, tema äraolekul esimehe poolt määratud aseesimees.
(4) Parlament võib esimehe või aseesimehe tema volitustest vabastada enne tähtaega kui selleks on mõjuv põhjus ja selle poolt hääletab 2/3 parlamendi liikmetest. 
(5) Juhatus:

1) kinnitab parlamendi tegevusplaani igaks tegevusaastaks ning kontrollib selle täitmist; 
2) esitab Narva Linnavolikogule parlamendi tegevuse aruande tegevusaasta eest;
3) määrab parlamendi materiaalvahendite kasutamise korra ja kontrollib seda protsessi;
4) korraldab parlamendi koosolekud;
5) koostab ja edastab parlamendi liikmetele parlamendi koosolekute päevakorda;
6) kontrollib parlamendi komisjonide esimeeste tööd ning koordineerib komisjonide tegevust;
7) annab aru tehtud tööst üldistungil vähemalt 1 kord 3 kuu jooksul;
8) esitab parlamendi otsused ettepanekutena linnavolikogule ja -valitsusele;
9) korraldab parlamendi asjaajamist;
10) täidab teisi käesoleva põhimääruse ja parlamendi poolt kehtestatud töökorraldusega pandud ülesandeid.
§ 5. Parlamendi töökord
(1) Parlamendi töövormiks on koosolek, mis toimub vähemalt kaks korda kvartalis.
(2) Koosseisu kutsub kokku parlamendi esimees.
(3) Koosseisu kokkukutsumisest peab ette teatama vähemalt 4 päeva ning kokkukutsumise teates peab olema ära näidatud istungi toimumise aeg, koht ja päevakord.

(4) Parlamendi koosolekud toimuvad Narva Noortekeskuse või Narva Linnavolikogu ruumides.
(5) Parlamendi koosolekud protokollitakse ning protokollile kirjutavad alla koosoleku juhataja ja protokollija.
(6) Parlament on otsustusvõimeline, kui parlamendi koosolekust võtab osa üle poole parlamendi koosseisust. 
(7) Parlamendi koosolekud on avalikud. 
(8) Parlamendi liikmetest võib moodustada komisjone, kuhu võib kaasata noori väljapoolt parlamendi.

(9) Vähemalt kord aastas esitab parlament ülevaate oma tegevuse kohta linnavolikogule.
(10) Parlamendi täpsema töökorralduse kehtestab parlament.

§ 6. Parlamendi liikmete väljaarvamine
(1) Liikme võib parlamendist välja arvata:
1) parlamendi koosseisu häälteenamusega, kui liige ei täida põhimääruse kohaseid ülesandeid;
2) parlamendi juhatuse otsusega, kui ta mõjuva põhjuseta ei ole osalenud kuuel järjestikusel istungil;
3) isikliku avalduse alusel.
(2) Parlamendis vabanenud liikme kohale määrab juhatus uue liikme parlamendi  valimistel enim hääli saanud toetajaliikmete seast.
(3) Liikme väljaarvamise küsimuse otsustamisel ei oma väljaarvatav liige ise hääleõigust.
(4) Parlamendi esimees informeerib väljaarvatavat liiget tema väljaarvamisest vähemalt 7 päeva ette.
§ 7. Parlamendi tegevuse rahastamine
(1) Parlamendi eelarve moodustub Narva linna eelarve sees, lisaks sellele ka  sihtotstarbelistest toetustest (erinevate fondide poolt rahastatud projektid).     
(2) Parlamendi tegevus rahastatakse Narva Noortekeskuse kaudu.

§ 8. Põhimääruse muutmine
(1) Parlamendi põhimääruse muudatused kinnitab linnavolikogu parlamendi ettepanekul.
§ 9. Rakendussätted 
(1) Määrus jõustub 01.07.2012. a.
Aleksandr Jefimov
Linnavolikogu esimees

Õ I E N D

Määrus kehtestatakse vastavalt noorsootöö seaduse § 9 lõigetele 2 ja 3

Noorsootöö seaduse § 9 lõige 1 sätestab, et linnavolikogu juurde võib moodustada noortevolikogu. Vastavalt Noorsootöö seaduse § 3 punktis 6 sätestatule mõistele noortevolikogu on valla- või linnavolikogu juures tegutsev noortest koosnev nõuandva õigusega osaluskogu. Narva linnas noortevolikogu põhimõttel tegutsev noortest koosnev Narva Noorteparlament on alustanud oma tegevust aastal 1999, kuid alates selle asutamisest kuni käesoleva ajani tegutseb Narva Noorteparlament ühiskondliku noorte organisatsiooni staatuses. Kehtestamiseks esitatud määrusega muudetakse Narva Noorteparlament linnavolikogu juures tegutsevaks nõuandva õigusega osaluskoguks vastavalt võimalusele, mida näeb ette noorsootöö seaduse § 9 lõige 1.

Noorsootöö seaduse § 8 lõige 4 sätestab, et linnavolikogu konsulteerib selle olemasolul noortevolikoguga noorsootöö kavandamisel, teostamisel ja hindamisel. Samuti § 9 lõige 5 sätestab, et linnavolikogu edastab noortevolikogule selle taotlusel oma istungite päevakordade projektid ning noori puudutavate õigusaktide eelnõud enne linnavolikogu istungite toimumist. Lisaks sellele Noorsootöö seaduse § 9 lõikes 1 on sätestatud, et noortevolikogu eesmärgiks on arutada linna pädevusse kuuluvaid noori puudutavaid küsimusi ning teha nende kohta ettepanekuid linnavolikogule ja linnavalitsusele, lähtudes noorte vajadustest ja huvidest. Kehtestamiseks esitatud dokument põhineb noorsootöö seaduse sätetel ning seega soodustab Narva linna noorte linnaelus osalemist, noorte kodanikualgatuse arendamist, noorte vajaduste ja huvide linna tasemel esindamist, noorte kaasamist neid puudutavate küsimuste lahendamisse ning linnas noorsootöö arendamist.

Vastavalt noorsootöö seaduse § 9 lõikele 4 linn toetab oma haldusterritooriumi noortevolikogu jätkusuutlikku tegutsemist linnavolikogu kehtestatud korras. Kehtestamiseks esitatud määruse § 7 sätestab Narva Noorteparlamendi tegevuse rahastamist. Sätestatav rahastamise kord vastab praktikas toimuvale tavale kuna Narva Noorteparlament saab igaaastast finantseerimist Narva linna eelarve vahenditest (andmed kolme viimase aasta eest: 2010.a – 1 598 eurot, 2011.a – 1 598 eurot, 2012.a – 2 000 eurot) Narva Noortekeskuse kaudu, mis koordineerib jätkuvalt Narva Noorteparlamendi tegevust.

Vastavalt kehtiva noorsootöö seaduse § 9 lõigetele 2, 3 ja 4 noortevolikogu valimise korda ning noortevolikogu tegutsemise ja toetamise alused kehtestab linnavolikogu. Seega kehtiva seadusandluse kohaselt ja Narva Noorteparlamendi kui noortevolikogu noorsootöö seaduses sätestatud eesmärgi täitmise tagamiseks Narva Linnavolikogu tasemel on vajalik kehtestada ülalnimetatud  küsimusi reguleeriv dokument.

Käesolev kehtestamiseks esitatud dokument “Narva Noortekeskuse põhimäärus” oli koostatud vastavalt Narva Noorteparlamendi tegevust reguleeriva Narva Noortekeskuse ettepanekutele ja suurel määral arvestades enne seda kasutatuid Narva Noorteparlamendi tegevust reguleeritavaid dokumente ja olemasolevat praktikat.

